પાટીદારો ગુજરાત વિધાનસભાની ચૂંટણીમાં સોશ્યલ મીડિયાનો બહોળો ઉપયોગ કરી રહ્યા છે. તેમાં પણ ખાસ કરીને પાટીદાર અનામત આંદોલનના નેતા અને કન્વીનર હાર્દિક પટેલ. ફેસબુક પર હાર્દિક પટેલની હિટ લાઇવ સભાઓ પછી તેણે ફેસબુકનો સ્ટ્રિમિંગ રેકોર્ડ બ્રેક કર્યો છે. અને આ માટે કરીને જ તેને ફેસબુકના સીઇઓ માર્ક ઝુકરબર્ગનું અમેરિકાની સિલિકોન વેલીથી આમંત્રણ મળ્યું છે. સુરતમાં કરેલી હાર્દિક પટેલની સભાનું ફેસબુકમાં લાઇવ સ્ટ્રિમિંગ કરવામાં આવ્યું હતું. જેને લાઇવમાં 37 હજારથી પણ વધુ લોકોએ જોયું હતું. અને તેણે એક નવો જ રેકોર્ડ બનાવ્યો હતો. તો આજે તેની ફિલ્મ મંથન પણ ફેસબુક પર લાઇવ સ્ટ્રિમિંગના રૂપે રિલિઝ થઇ રહી છે. જે નવો રેકોર્ડ સર્જે તેવી સંભાવના છે.